Ikeja

Ikeja on Lagosin osavaltion pääkaupunki ja yksi osavaltion paikallishallintoalueista (LGA). Ikeja sijaitsee Nigerian lounaisosassa, 17 kilometriä Lagosin metropolialueen keskustasta luoteeseen. Vuonna 2006 Ikejan väkiluku oli 317 614. Ikeja on osa Lagosin suurkaupunkialuetta. Siellä sijaitsee muun muassa osavaltion parlamentti ja Murtala Muhammedin kansainvälinen lentoasema.

Alkujaan paikkakuntaa asuttivat jorubat, ja seudulta haalittiin orjia 1800-luvun puoliväliin saakka. 1900-luvun alussa siitä tuli Lagosin maataloustuotantoalue, jossa kasvatettiin maan ensimmäiset kolapähkinät. Rautatieyhteyden Lagos-Ibadan rakentaminen (1901) ja Lagosin sataman kasvaminen muutti paikkakunnan luonteen Lagosin asumis- ja teollisuuslähiöksi. 1960-luvun puolivälissä perustettiin teollisuusalue. Vuonna 1976 Ikejasta tuli osavaltion pääkaupunki.

Lähteet

Aiheesta muualla 

Nigerian kaupungit
Lagos (osavaltio)